OzLabs/hebrew-wiki-articles huggingface dataset:
טיבדאר שוגאר

טיבדאר שוגאר (במקור גליק עד 1914, בהונגרית: Sugár Tivadar;<ref>A Belügyminisztérium 1914. évi 6750. sz. rendelete. MNL-OL 30805. mikrofilm 210. kép 1. karton.</ref> בודפשט, 19 בפברואר 1897 – מוסקבה, מרכז ההוצאה להורג מחנה בוטובו, 16 ביוני 1938) היה סטודנט לרפואה, חבר חוג גלילאו, סגן נשיא המועצה הצבאית של בודפשט. נעצר, נידון למוות והוצא להורג במשפטי הראווה של סטלין.

== ביוגרפיה ==
טיבדאר שוגאר נולד במשפחה יהודית כבנם של ליפוט לאיוש שוגאר ושל פאני ונטוך. בשנים 1912–1917 היה חבר במפלגה הסוציאל-דמוקרטית ההונגרית (MSZDP). הוא הצטרף לעבודת חוג גלילאו בשנת 1917, שם היה חלק מהאגף האנטי-מיליטריסטי של הקבוצה בראשות אילונה דוצ'ינסקה, מה שנקרא "הסוציאליסטים המהפכניים". הוא נעצר בתחילת השנה שלאחר מכן ונידון ל-3 שנות מאסר במה שכונה "משפט גלילאו" שהתקיים בין 19 לבין 25 בספטמבר 1918. כמו יאנוש ליקאי, גם הוא שוחרר במהלך מהפכת החרציות, וזמן קצר לאחר מכן נבחר לסגן נשיא המועצה הצבאית של בודפשט (המועצה הצבאית של בודפשט הייתה גוף מהפכני שהוקם בשנת 1918 לאחר התמוטטות החזית האיטלקית על ידי קצינים של הצבא המשותף (האוסטרו-הונגרי) וקצינים שחזרו הביתה מרוסיה. נשיאה היה אימרה צ'רניאק).

ב-17 בנובמבר 1918, בבודפשט נשא לאישה את אילונה דוצ'ינסקה<ref>[https://familysearch.org/pal:/MM9.3.1/TH-267-11588-45029-56 Bp. VI. ker. polgári házassági akv. 1321/1918. folyószám]</ref> שממנה התגרש ב-1922.<ref>A budapesti kir. törvényszék 37P.48981/2/1922. sz. ítélete.</ref> שוגאר היה חבר במפלגת הקומוניסטים של הונגריה (KMP) כמעט מההתחלה, ובפברואר 1919, יחד עם המנהיגים הקומוניסטיים האחרים נעצר גם הוא, אך שוחרר ב-3 במרץ בשל בעיות הריאות שלו. בתקופת הרפובליקה הסובייטית ההונגרית שירת בחו"ל והיה מזכירו של הנציב הממשלתי של הבנק האוסטרו-הונגרי.<ref>Korvin Ottó 1,800.000 korona értékű külföldi pénzt rejtett el. 8 Órai Újság 5. (1919: 92.) 5.</ref>

לאחר נפילת הרפובליקה (מ-1921) הוא חי בגרמניה ולאחר מכן בברית המועצות ועבד במנגנון של הקומינטרן. ב-15 במרץ 1938, נעצר באשמת שווא של ריגול לטובת גרמניה. נעצר ונכלא על ידי הנ.ק.ו.ד., ונידון למוות ב-1 ביוני 1938. הוצא להורג ב-16 ביוני. שמו טוהר והוא זוכה מכל אשמה ב-28 בנובמבר 1956.

== ספרות ==
* יולאן קלן: "משפט גלילאו במאה ה-20". בודפשט, 1957, הוצאת קושוט.

== לקריאה נוספת ==
<div class="mw-content-ltr">
* Munkásmozgalom-történeti lexikon. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó.(לקסיקון תנועת הפועלים ההונגרית) 1976. 587. o. ISBN 963 09 0412 8
* [http://mek.oszk.hu/00300/00355/html/ABC03014/03564.htm Magyar életrajzi lexikon I. (A–K)]. Főszerk. Kenyeres Ágnes. Budapest: Akadémiai. 1967.(לקסיקון ביוגרפי הונגרי, עורכת ראשית אגנש קניירש)
* Csunderlik Péter: [https://mult-kor.hu/20131121_titkos_tarsulat_zsoldjan_kitartott_bargyu_eszmezavarosok__105_eve_alakult_a_galilei_kor?pIdx=4 "Titkos társulat zsoldján kitartott bárgyú eszmezavarosok"?] - 105 éve alakult a Galilei Kör. Múlt-kor, (2013. nov. 21.) (לפני 105 שנים נוסד חוג גלילאו)
</div>

==קישורים חיצוניים==

== הערות שוליים ==

קטגוריה:פוליטיקאים יהודים הונגרים
קטגוריה:חברי חוג גלילאו
קטגוריה:קומוניסטים יהודים הונגרים
קטגוריה:מהגרים מהונגריה
קטגוריה:קומוניסטים הונגרים
קטגוריה:משפטי ראווה בברית המועצות
קטגוריה:קורבנות הטיהורים הגדולים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1897
קטגוריה:הונגרים שנפטרו ב-1938
ז'וסלרם פריוור

ז'וסלרם פריוור (בצרפתית ובקריאולית האיטית: Jocelerme Privert; נולד ב-1 בפברואר 1953) הוא רואה חשבון האיטי,<ref></ref> שכיהן כנשיא הזמני של האיטי בין השנים 2016-2017.<ref name=":1"></ref>

== ביוגרפיה ==
פריוור נולד בשנת 1953 במחוז ניפ שבהאיטי. בשנת 1969, הוא החל ללמוד תואר ראשון בפורט-או-פרנס, וסיים שם את לימודיו בשנת 1976.

בשנת 1979, החל פריוור לעבוד כרואה חשבון במנהל המס הכללי, וב-21 באוגוסט 1995 מונה למנכ"ל. הוא עבד בתפקיד זה עד לסגירתו, בשנת 1999.

בשנת 2001 מונה פריוור לשר הכלכלה והאוצר על ידי ז'אן-ברטראן אריסטיד. הוא כיהן בתפקיד זה עד שנת 2002, אז מונה לשר הפנים. בשנת 2004, הוא פוטר ממשרד הפנים, לאחר ששלטון אריסטיד הופל.<ref name=":0"></ref>

ב-4 באפריל 2004 נעצר פריוור, לאחר שהואשם במעורבות בטבח.<ref></ref> הוא שוחרר ללא משפט לאחר 26 חודשי מאסר, ב-16 ביוני 2006, לאחר שביצע שביתת רעב.<ref name=":0" /><ref name=":1" />

לאחר שחרורו מהכלא, הוא שימש כיועץ לנשיא רנה פרבאל.

בשנת 2008, הוא התמודד ל מטעם מחוז ניפס, אך לא נבחר. בבחירות בשנת 2010, הוא התמודד שוב ונבחר לסנאט.<ref name=":0" /><ref name=":1" /> הוא החל לעבוד בסנאט ב-26 באפריל 2011, ושימש כיושב ראש הוועדה לכלכלה ולכספים של הסנאט. ב-14 בינואר 2016 מונה פריוור ליושב ראש הסנאט.<ref name=":1" /> ב-14 בפברואר 2016, התפטר פריוור מנשיאות הסנאט, לאחר שנבחר על ידי הסנאט לנשיא הזמני של האיטי, לאחר התפטרותו של מישל מרטלי.<ref name=":0" /><ref name=":1" />

ב-25 בפברואר 2016 מינה פריוור את פריץ ז'אן לראש ממשלת האיטי.<ref></ref> ב-22 במרץ, לאחר שדחה הפרלמנט את ממשלתו של פריץ ז'אן, מינה פריוור את אנקס ז'אן שארל לתפקיד ראש הממשלה.<ref></ref>

ב-14 ביוני 2016, תקופת כהונתו הנשיאותית פקעה, אך הוא נשאר בפועל נשיא מכיוון שהאספה הלאומית סירבה להתכנס כדי למנות נשיא.<ref name=":1" /><ref></ref><ref></ref> ב-7 בפברואר 2017 מונה במקומו ז'ובנל מואיז, מהמפלגה ההאיטית טט קאלה, לאחר שניצח בבחירות שהתקיימו בנובמבר 2016.<ref name=":1" /><ref></ref><ref></ref><ref></ref>

== חיים אישיים ==
אשתו של פריוור, ז'ינט מישו פריוור, היא רופאה ורדיולוגית.<ref name=":1" /> הם נפגשו בשנת 1986 ונישאו בשנת 1988. לזוג שלוש בנות.<ref></ref>

==קישורים חיצוניים==

== הערות שוליים ==

קטגוריה:רואי חשבון
קטגוריה:נשיאי האיטי
קטגוריה:האיטים שנולדו ב-1953
אורביטל (להקה)

אורביטל הם צמד מוזיקה אלקטרונית אנגלית מאוטפורד, קנט, אנגליה, המורכב מהאחים פיל ופול הארטנול. שמה של הלהקה לקוח מהכביש המהיר של לונדון רבתי, ה-M25, שהיה מרכזי בסצנת הרייב המוקדמת בימיה הראשונים של האסיד האוס.<ref name="loopz.co.uk"></ref> בנוסף, עטיפת השער על שלושה מאלבומיהם מציגה אורביטלים אטומיים מסוגננים. אורביטל הצליחו מבחינה ביקורתית ומסחרית, במיוחד בזכות האלתור החי בזמן הופעות. הם הושפעו בתחילה מאלקטרו ופאנק רוק מוקדם.

תקופת הפעילות המרכזית של הלהקה הייתה בשנים 1989 עד 2004. מאז הם התאחדו פעמיים בשנות ה-20, והפיקו אלבומים חדשים בכל פעם.

== דיסקוגרפיה ==
* Orbital <small>(אלבום ירוק)</small> (1991)
* Orbital <small>(אלבום חום)</small> (1993)
* Snivilisation (1994)
* In Sides (1996)
* The Middle of Nowhere (1999)
* The Altogether (2001)
* אלבום כחול (2004)
* Wonky (2012)
* Monsters Exist (2018)

== קישורים חיצוניים ==

* 

==הערות שוליים==

קטגוריה:רמיקסרים
קטגוריה:אמני מוזיקה אלקטרונית בריטים
קטגוריה:צמדים מוזיקליים בריטיים
קטגוריה:להקות שהוקמו בשנת 1989
הוריקן איידה

הוריקן איידה (באנגלית: Ida) הוא ציקלון טרופי שהכה בחוף המפרץ של ארצות הברית. הוריקן איידה הוא הסופה התשיעית בעלת שם, ההוריקן הרביעי וההוריקן הגדול השני של עונת ההוריקנים האטלנטית בשנת 2021. מקורו של איידה בגל טרופי שזוהה לראשונה על ידי המרכז הלאומי להוריקנים ב-23 באוגוסט, עובר לים הקריבי ומתפתח לשקע טרופי ב-26 באוגוסט. הוריקן איידה היה ההוריקן השני בעוצמתו בהיסטוריה הרשומה שהכה בלואיזיאנה, לאחר הוריקן קתרינה.

ב-27 באוגוסט, איידה הפכה לסופת הוריקן בקטגוריה 1. עם התעצמות מהירה למחרת, הפכה לקטגוריה 2 בשעה 18:00 UTC ב-28 באוגוסט. איידה התעצמה עוד יותר לקטגוריה 3 עד השעה 06:00 UTC ב-29 באוגוסט, ותוך שעה, הפכה לקטגוריה הראשונה, 4.

ב-30 באוגוסט הכה ההוריקן בלואיזיאנה שהוכרזה כ"אזור אסון", ובכמה ערים, כולל ניו אורלינס נותק החשמל. אידה היא הסופה החמישית היקרה ביותר בתולדות ארצות הברית, לאחר שגרמה לנזקים של לפחות 75.25 מיליארד דולר (נכון ל-2021)<ref></ref>, כאשר אומדן הנזק לרכוש בלואיזיאנה בלבד הוערך במעל 15 מיליארד דולר.

== היסטוריה מטאורולוגית ==
מסלול הוריקן איידה (מימין לשמאל)
ב-23 באוגוסט המרכז הלאומי להוריקנים (NHC) ציין לראשונה את הפוטנציאל להתפתחות ציקלון טרופי בדרום מערב הים הקריבי,<ref></ref> הקשור לגל טרופי שנכנס לים הקריבי המזרחי באותו היום.<ref></ref> עד 25 באוגוסט, ה-NHC העריך שיש סבירות גבוהה להתפתחות כאשר הגל נע מערבה דרך הקריביים.<ref></ref> למחרת, הסעה של המערכת, או סופות רעמים, התהוותה בדרום ג'מייקה.<ref></ref> בשעה 15:00 UTC ב-26 באוגוסט, NHC סיווג את המערכת כ"שקע טרופי 9", בערך 180 ק"מ מדרום-דרום-מערב ליישוב נגריל שבג'מייקה. הסיווג נבע מהתעצמות ההסעה ומרכז סחרור הסערה. עם התפתחותו, השקע נע צפון-מערבה, כשהוא מונח על ידי רכס הממוקם מעל האוקיינוס האטלנטי המערבי. גורמים נוחים להמשך התפתחות המערכת כללו מים חמימים בים הצפון-מערבי של הים הקריבי, גזירת רוח נמוכה וסביבה לחה.

==נזקי הסופה==

=== אזור הקריביים ===
ב-23 באוגוסט, הוריקן איידה גרם להצפות במערב ונצואלה, בהם נהרגו 20 בני אדם<ref></ref>. 

=== ארצות הברית ===
נזק נרחב נרשם בלואיזיאנה, כאשר מספר רב של בתים ניזוקו או נהרסו בשל הרוחות החזקות לצד נזקים בשל הצפות נרחבות. עשרות תושבים מתו, בעיקר בלואיזיאנה, ניו ג׳רזי וניו יורק<ref></ref>. בלואיזיאנה נרשמו הנזקים הגדולים ביותר, מרביתם באזור החוף. נזק זה כלל בין היתר בתים רבים שנהרסו, שירותי תקשורת שהושבתו באופן זמני, מכוניות שהתהפכו וקווי חשמל שנפלו<ref></ref>.

=== קנדה ===
רוחות חזקות נשבו וגשם כבד הציף את החוף המזרחי של קנדה ב-2 בספטמבר, בשל כך כ-1000 משקי בית חוו הפסקות חשמל/ ההצפות שנגרמו כתוצאה מהגשמים הביאו לפינויים של מספר בתים בנוסף לסגירה זמנית של שני כבישים<ref></ref>.

== קישורים חיצוניים ==

* 

== הערות שוליים ==

קטגוריה:ארצות הברית: אסונות טבע
קטגוריה:2021 בארצות הברית
איידה
דני בן

דני בן (בצרפתית: Dénys Bain; נולד ב-2 ביולי 1993) הוא כדורגלן צרפתי המשחק בעמדת הבלם באוסר.

==קריירה==
בן נולד בפריס להורים ממוצא בניני.<ref></ref> בגיל 17, ב-20 במאי 2011 ערך את הופעת הבכורה שלו בקבוצה הבכירה של שאטורו מהליג 2, כשעלה כמחליף בניצחון 1–0 על סדאן.<ref></ref> בתום עונת 2014/2015 ירד עם קבוצתו לליגה השלישית. הוא החל את עונת 2015/2016 עם הקבוצה, וב-28 באוגוסט 2015 חתם על חוזה לארבע עונות בלה האבר מהליגה השנייה.<ref></ref>

ביולי 2019 עבר בהעברה חופשית לברסט, העולה הטרייה לליג 1, וחתם על חוזה לשלוש עונות.

לפני עונת 2020/2021 קרע את הרצועה הצולבת הקדמית ונעדר מסגל הקבוצה כמעט כל העונה.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני שאטורו
קטגוריה:כדורגלני לה האבר
קטגוריה:כדורגלני ברסט
קטגוריה:כדורגלני אוסר
קטגוריה:צרפתים שנולדו ב-1993
קמילו

קמילו אצ'וורי (בספרדית: Camilo Echeverry; נולד ב-16 במרץ 1994) המוכר בשם הבמה קמילו, הוא זמר-יוצר ומפיק מוזיקלי קולומביאני.

== ביוגרפיה ==
קמילו אצ'וורי נולד ב-6 במרץ 1994 בעיר מדיין שבקולומביה. כשהיה בן 13 זכה בעונה השנייה של תוכנית הכישרונות לילדים - "El Factor Xs" עיבוד של הפורמט הבריטי האקס פקטור ששודר בקולומביה.<ref name=":0"></ref> כפרס על זכייתו בתוכנית הוציא את הפרויקט המוזיקלי הראשון שלו - המיקסטייפ Regalame tu Corazón שיצא לאור בשנת 2008.

לאחר צאת המיקסטייפ שלו, ביצע מספר תפקידי אורח בסדרות קולומביאניות שונות - ביניהן הטלנובלה En los tacones de Eva וסדרת הטלוויזיה Súper pá. בשנת 2009 יצא לסיבוב הופעות בדרום אמריקה ובארצות הברית.<ref name=":0" />

בספטמבר 2010 הוציא לאור את המיקסטייפ השני שלו, Tráfico de Sentimientos, שזכה להצלחה בדרום אמריקה.<ref name=":0" />

בשנת 2013 הוציא את הסינגל הראשון שלו מזה שלוש שנים, "Déjame Quererte Hoy".<ref></ref> עם השקת הסינגל אימץ את שם הבמה קמילו.

בשנת 2015 עבר להתגורר בעיר מיאמי שבמדינת פלורידה שבארצות הברית. הוא כתב שירים לאמנים אחרים, ביניהם הלהיט "Sin Pijama" בביצוען של בקי ג'י ונאטי נטשה.

בשנת 2018 השיק מחדש את הקריירה המוזיקלית שלו הוציא לאור את השיר "Desconocidos" לצד מנואל טוריזו ומאו וריקי.

בתחילת שנת 2019 הודיע כי חתם על חוזה הקלטות עם חברת התקליטים סוני מיוזיק לטין. במרץ של אותה השנה הוציא לאור את סינגל הבכורה שלו, "No Te Vayas". ב-9 באוגוסט 2019 הוציא לאור, יחד עם פדרו קאפו, את השיר "Tutu" שזכה לביקורות חיוביות. ב-17 במרץ 2020 הוציא לאור את אלבום הבכורה שלו, Por Primera Vez.

ב-4 במרץ 2021 הוציא לאור את אלבום האולפן השני שלו, Mis Manos. בשנת 2021, הוא הוציא את הסינגל "Índigo" עם אשתו אוואלונה כדי להודיע על הריונה למעריציו.

== חיים אישיים ==
בפברואר 2020, לאחר 4 שנות זוגיות, התחתן עם אוואלונה מונטנר, בתו של הזמר-יוצר הארגנטינאי-ונצואלי ריקרדו מונטנר ואחותם של הצמד המוזיקלי מאו וריקי. לזוג בת אחת, אינדיגו, שנולדה ב-6 באפריל 2022.

== דיסקוגרפיה ==
=== אלבומי אולפן ===
* 2020: Por Primera Vez
* 2021: Mis Manos

=== מיקסטייפים ===
* 2008: Regálame tu corazón
* 2010: Tráfico de Sentimientos

=== סינגלים ===

== פרסים ==
* 2020: פרס נוסטרה טיירה לתגלית השנה
* 2020: פרס הגראמי הלטיני לשיר הפופ הטוב ביותר - "Tutu" בהשתתפות פדרו קאפו
*2021: פרס גראמי הלטיני לאלבום הפופ הווקאלי הטוב ביותר - Mis Manos
*2021: פרס גראמי הלטיני לשיר הפופ הטוב ביותר - "Vida de Rico" <small>(עם אדגר בררה)</small>
*2021: פרס גראמי הלטיני לביצוע האורבני הטוב ביותר - "Tattoo (Remix)" <small>(עם ראו אלחנדרו)</small>
*2021: פרס גראמי הלטיני לשיר הטרופי הטוב ביותר - "Dios Así lo Quiso" <small>(עם דייוויד חולקה, ג'ונתן חולקה, יאסמיל חסוס מרופו וריקרדו מונטנר)</small>

== קישורים חיצוניים ==

== הערות שוליים ==

קטגוריה:זמרים קולומביאנים
קטגוריה:זמרי פופ
קטגוריה:זמרי רגאטון
קטגוריה:נוצרים רומים-קתולים
קטגוריה:אמני סוני מיוזיק לטין
קטגוריה:זוכי פרס גראמי הלטיני
קטגוריה:מדיין: אישים
קטגוריה:זוכי תחרויות מוזיקה
קטגוריה:קולומביאנים שנולדו ב-1994
רונאל פייר-גבריאל

רונָאֵל ז'וליאן פייר-גבריאל (בצרפתית: Ronaël Julien Pierre-Gabriel; נולד ב-13 ביוני 1998) הוא כדורגלן צרפתי המשחק בעמדת המגן הימני בקבוצת מיינץ.

==קריירה==
פייר-גבריאל נולד בפריס, וגדל במחלקת הנוער של סנט אטיין. ב-29 בנובמבר 2015 ערך את הופעת הבכורה שלו במדי הקבוצה הבכירה, כשפתח בהרכב במשחק נגד גנגאן.<ref name="soccerway2"></ref>

ביולי 2018 נרכש על ידי מונקו, תמורת 6 מיליון אירו.

ביולי 2019 נרכש ב-5.5 מיליון אירו על ידי מיינץ 05 מהבונדסליגה.<ref name="soccerway"></ref>

ביולי 2020 הושאל לשתי עונות לברסט מהליג 1.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני סנט אטיין
קטגוריה:כדורגלני מונקו
קטגוריה:כדורגלני מיינץ 05
קטגוריה:כדורגלני ברסט
קטגוריה:כדורגלני שטרסבורג
קטגוריה:צרפתים שנולדו ב-1998
קטגוריה:כדורגלני אספניול
פולינה כצמן

פולינה כצמן (נולדה ב-1966) היא מרימת משקולות פאראלימפית ישראלית. מדורגת במקום ה-6 בדירוג העולמי, זוכת מדליית ארד באליפות אירופה לשנת 2018, שנערכה בצרפת. שיאה האישי הוא 126 קילו.

==ביוגרפיה==
כצמן ילידת בלארוס להורים רופאים. בשנת 1980, עברה המשפחה לאוקראינה ולאחר 3 שנים עברה פולינה לרוסיה בה סיימה תואר ראשון בחינוך גופני, התחתנה והביאה לעולם שני בנים.

לאחר 12 שנות נישואים, התגרשה וחזרה לאוקראינה בה עבדה כמדריכת כושר וכמורה לריפוי התעמלות. בתקופה זו התחרתה כספורטאית בריאה בענף הדיפת כדור ברזל.

בשנת 1989 נפצעה קשה בתאונת דרכים ורגלה נקטעה. היא עברה שיקום ספורטיבי בהדיפת כדור ברזל בה המשיכה גם לאחר שעלתה לארץ בשנת 2000 עם הוריה ושני ילדיה.

בשנת 2011, החלה להתאמן בבית הלוחם בירושלים בענף הרמת כוח שם גם הכירה את מאמנה ולרי טומילוב. בספטמבר אותה שנה זכתה במקום השלישי באליפות אירופה שהתקיימה בהונגריה כשדחקה 87.5 ק"ג.

בשנת 2021, התחרתה לראשונה ב. היא סיימה במקום השביעי בתוצאה 123 ק”ג.

==הישגים==
* 2018 – איחוד האמירויות, סבב עולמי - מקום 4, דחקה 116 ק"ג.
* 2019 – דחקה 120 ק"ג באליפות העולם שנערכה בקזחסטן, סיימה במקום ה-11. קבעה שיא ישראלי חדש.
* 2020 - לאחר תחרות הגביע העולמי האחרונה לדרוג הקובע לטוקיו, כצמן דורגה במקום ה-6 בדירוג העולמי.
* 2021 – מדליית ארד בתחרות הגביע העולמי בבריטניה, קבעה שיא ישראלי חדש 126 ק"ג.

==חיים אישיים==
כצמן גרושה, אם לשני בנים, וסבתא לשלש נכדות. מתגוררת בירושלים.

מלבד העיסוק בספורט, כצמן עובדת כמטפלת בקשישים.

==קישורים חיצוניים==
* [https://www.paralympic.org/polina-katsman פירוט השתתפותה בתחרויות המשחקים הפאראלימפיים] באתר הרשמי של IPC 
* [https://isad.org.il/טוקיו-2020-פולינה-כצמן פולינה כצמן], באתר הוועד הפראלימפי הישראלי
* 
* 

==הערות שוליים==

קטגוריה:ספורטאיות פאראלימפיות ישראליות
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:מרימי משקולות במשחקים הפאראלימפיים טוקיו (2020)
קטגוריה:מרימי משקולות פאראלימפיים ישראלים
קטגוריה:ישראליות ילידות בלארוס
קטגוריה:ישראלים ילידי בלארוס
קטגוריה:נפגעי תאונות דרכים
קטגוריה:עולים בשנות ה-2000
קטגוריה:עולות בשנות ה-2000
קטגוריה:ישראליות שנולדו ב-1966
קטגוריה:ישראלים שנולדו ב-1966
ירה אורונן

ירה אורונן (בפינית: Jere Uronen; נולד ב-13 ביולי 1994) הוא כדורגלן פיני המשחק בעמדת המגן השמאלי בשאלקה 04 ובנבחרת פינלנד.

==קריירה==
אורונן נולד בטורקו שבפינלנד, ושיחק במחלקת הנוער של טורון פאלוסאורה המקומית.

לקראת עונת 2011 עלה לקבוצה הבוגרת, ואף הושאל לאובו מהליגה השלישית.

בינואר 2012 נרכש על ידי הלסינגבורג מליגת העל השוודית ב-700 אלף אירו. הוא ערך את הופעת הבכורה שלו בליגה ב-2 באפריל 2012, כשעלה כמחליף בניצחון קבוצתו 1–0 על נורשפין.

בינואר 2016 חתם בראסינג גנק מליגת העל הבלגית.<ref></ref> הוא ערך את הופעת הבכורה שלו ב-13 במרץ 2016, במשחק נגד אוסטנדה.<ref></ref>

ב-20 ביולי 2021 נרכש על ידי ברסט מהליג 1 תמורת מיליון אירו.<ref></ref>

===קריירת נבחרות===
אורונן היה שותף בכל הנבחרות הצעירות של פינלנד.

ב-26 במאי 2012 ערך את הופעת הבכורה שלו במדי הנבחרת הבוגרת בניצחון 3–2 על , והפך לשחקן השלישי הצעיר ביותר לערוך הופעה במדיה.<ref>[http://www.palloliitto.fi/uutiset/huu-tv-uronen-hakeltyi-avauspaikasta HUU-TV: Uronen häkeltyi avauspaikasta] </ref>

במשחקי מוקדמות יורו 2016 ומוקדמות מונדיאל 2018 הוא ביסס את מעמדו בהרכב הנבחרת, ובמשחקי ליגת האומות 2018/2019 ו2020/2021 כבר הפך לשחקן הרכב קבוע.

ביורו 2020 היה שחקן הרכב בהופעה ההיסטורית של נבחרתו בשלב הבתים.

==תארים==
;הלסינגבורג
* סופרקאפן (1): 2012

;גנק
* אליפות בלגיה (1): 2018/2019
* הגביע הבלגי (1): 2020/2021

;אישי
* נבחרת חודש ספטמבר 2017 בליגת העל הפינית

==קישורים חיצוניים==

==הערות שוליים==

קטגוריה:כדורגלנים פינים
קטגוריה:מגני כדורגל פינים
קטגוריה:טורקו: כדורגלנים
קטגוריה:כדורגלני טורון פאלוסאורה
קטגוריה:כדורגלני הלסינגבורג
קטגוריה:כדורגלני ראסינג גנק
קטגוריה:כדורגלני ברסט
קטגוריה:כדורגלני שאלקה 04
קטגוריה:כדורגלני נבחרת פינלנד
קטגוריה:ספורטאים זרים בשוודיה
קטגוריה:ספורטאים זרים בבלגיה
קטגוריה:ספורטאים זרים בצרפת
קטגוריה:ספורטאים פינים בגרמניה
קטגוריה:פינים שנולדו ב-1994
מרקו ביזוט

מרקו ביזוט (בהולנדית: Marco Bizot; נולד ב-10 במרץ 1991 בהורן שבהולנד) הוא כדורגלן הולנדי המשחק בעמדת השוער בקבוצת ברסט מליגת העל הצרפתית ובנבחרת הולנד.

== קריירת מועדונים ==
=== אייאקס ===
ביזוט גדל במחלקת הנוער של אייאקס מליגת העל ההולנדית. בשנת 2011 חתם ביזוט על חוזה מקצועי במועדון, והושאל לקמבור מליגת המשנה ההולנדית לעונת , בה ערך 17 הופעות ליגה.<ref></ref>

=== חרונינגן ===
ב-14 ביוני 2012 הגיעו אייאקס וחרונינגן להסכמה לגבי העברתו של ביזוט לחרונינגן. במשך שתי עונות בחרונינגן ערך ביזוט 50 הופעות ליגה.

=== ראסינג גנק ===
ב-22 ביוני 2014 עבר ביזוט לראסינג גנק מליגת העל הבלגית. הוא שיחק במועדון במשך שלוש עונות, בהן ערך 54 הופעות ליגה.

=== א.ז. אלקמאר ===
ב-10 במאי 2017 חתם ביזוט על חוזה בא.ז. אלקמאר מליגת העל ההולנדית, כמחליפו של טים קרול אשר חזר לניוקאסל יונייטד לאחר תקופת השאלה. ביזוט שיחק במועדון במשך ארבע עונות, בהן ערך 125 הופעות ליגה.

=== ברסט ===
ב-4 באוגוסט 2021 חתם ביזוט על חוזה לארבע עונות בברסט מליגת העל הצרפתית.<ref></ref> ב-7 באוגוסט הוא ערך את הופעת הבכורה שלו במועדון, בתיקו 1-1 נגד אולימפיק ליון במסגרת המחזור הראשון בליגה.

== קריירה בינלאומית ==
ב-11 בנובמבר 2020 ערך ביזוט את הופעת הבכורה שלו בנבחרת הולנד, בתיקו 1-1 נגד נבחרת ספרד במשחק ידידות.<ref></ref> הוא היה חלק מסגל נבחרת הולנד בטורניר יורו 2020, אך לא שיחק בו.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני אייאקס
קטגוריה:כדורגלני קמבור
קטגוריה:כדורגלני חרונינגן
קטגוריה:כדורגלני ראסינג גנק
קטגוריה:כדורגלני א.ז. אלקמאר
קטגוריה:כדורגלני ברסט
קטגוריה:כדורגלני נבחרת הולנד
קטגוריה:כדורגלני יורו 2020
קטגוריה:ספורטאים הולנדים בבלגיה
קטגוריה:ספורטאים הולנדים בצרפת
קטגוריה:הולנדים שנולדו ב-1991
פרארי F355

פרארי F355 (באיטלקית: Ferrari F355) היא מכונית ספורט במרכב קופה, בעלת שני מקומות ישיבה, שיוצרה על ידי פרארי בין השנים 1994 ל-1999<ref></ref>.

ה-F355 תוכננה על ידי פרארי בעוד העיצוב החיצוני והפנימי תוכנן על ידי פינינפארינה<ref name=":0"></ref>.

בנובמבר 2009 הוציאה פרארי אחזור של כ-2,400 יחידות של ה-F355 עקב תקלה בתא הדלק אשר יכול להדליף דלק למערכת ההנעה, פרארי שמה לב לכך עקב תאונה שנגרמה בעקבות כך<ref></ref>.

== עיצוב ==
העיצוב החיצוני משלב אלמנטים מהפרארי 348 שאותה החליפה ה-F355, היא כוללת גם אלמנטים מהפרארי F40 המפורסמת. פנים המכונית היה מפואר לעומת שאר דגמי פרארי, אך עדיין היה עממי.

== מפרט טכני ==
היא כוללת מנוע בנזין V8 צילינדרים בנפח 3.5 ליטר המספק 380 כ"ס ב-8,250 סל"ד ומומנט מרבי של 37 קג"מ ב-6,000 סל"ד. תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 4.7 שניות (לפי היצרן, אך בבדיקות שטח נמדדו 4.5 שניות) והמהירות המרבית עומדת על 295 קמ"ש (לפי היצרן, אך בבדיקות שטח נמדדו 274 קמ"ש)<ref name=":0" />.

== גרסאות ==
=== F355 ברלינטה ===
היא הגרסה הראשונה והבסיסית ל-F355, יוצרה עם אותו מנוע אך משנת 1997 היא שווקה עם תיבת הילוכים של מכוניות הפורמולה 1. פרארי ייצרה 4,871 דגמי ברלינטה.

=== F355 ספיידר ===
היא גרסת הגג הנפתח לגרסה הבסיסית, הוצגה ב-1995. היא כללה את אותו מנוע כמו של הגרסה הבסיסית. גם היא משנת 1997 שווקה עם תיבת הילוכים של פורמולה 1. פרארי ייצרה 3,717 יחידות דגמי ספיידר.

=== F355 GTS ===
היא גרסה קשה יותר של הברלינטה, היא כוללת גג נתפח אך קשיח. היא כללה את אותו מנוע כמו של הגרסה הבסיסית. פרארי ייצרה 2,577 דגמי GTS.

=== F355 Challenge ===
היא גרסה מיועדת למסלול, היא כללה שינויים במכונית ובמרכב המכונית בכדי להתאימה למרוצים, בין היתר, כנף אחורית, מטף כיבוי אש, קסדות, ספויילר קדמי, אחורי וצדדי, בלמים וגלגלים משופרים. 108 מכוניות בסך הכל יוצרו.

=== מהדורה מוגבלת פיראנו ===
היא מהדורה מוגבלת לפרארי F355 שהוצגה במרץ 1999 לקראת סיום הייצור, היא כללה שינויים במרכב והייתה מפוארת יותר. הייצור הוגבל ל-100 יחידות אך יוצרו בסוף 104 יחידות.

== קישורים חיצוניים ==

* 

== הערות שוליים ==

F355
קטגוריה:מכוניות קופה
קטגוריה:מכוניות ספורט
קטגוריה:כלי רכב המורכבים באיטליה
קטגוריה:דגמי מכוניות שהושקו ב-1994
ז'וליאן פוסורייה

ז'וליאן פוסורייה (בצרפתית: Julien Faussurier; נולד ב-14 בינואר 1987) הוא כדורגלן צרפתי המשחק בעמדת המגן הימני בסושו.

==קריירה==
פוסורייה נולד בליון, ושיחק במחלקת הנוער של אולימפיק ליון.

ביולי 2007 עבר לטרואה, ושיחק בקבוצת המילואים של המועדון. בקיץ 2008 שודרג לקבוצה הבכירה של המועדון, ששיחקה בליג 2, ומיד השתלב בהרכב הקבוצה. בתום עונת 2008/2009 ירד עם הקבוצה לליגה השלישית, אך העפיל עימה חזרה לליגה השנייה לאחר עונה אחת בלבד. את עונת 2011/2012 סיים עם הקבוצה במקום השלישי בליגה, והעפיל לליג 1.

ביוני 2013 חתם על חוזה לארבע עונות בסושו, גם היא מהליג 1,<ref></ref> אך בתום העונה הקבוצה סיימה במקום ה-18 וירדה לליג 2.

ביולי 2016 חתם בברסט מהליגה השנייה,<ref></ref> ובתום עונת 2018/2019 העפיל עימה לליג 1.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני טרואה
קטגוריה:כדורגלני סושו
קטגוריה:כדורגלני ברסט
קטגוריה:צרפתים שנולדו ב-1987
כריסטוף ארל

כריסטוף ארל (בצרפתית: Christophe Hérelle; נולד ב-22 באוגוסט 1992) הוא כדורגלן צרפתי-מרטיניקי המשחק בעמדת הבלם בברסט.

==קריירה==
ארל נולד בניס, למשפחה צרפתית ממוצא מרטיניקי.<ref></ref>

בשנים 2010–2014 שיחק בקבוצת המילואים של סושו, ואף נכלל בסגל הקבוצה הבכירה, אך לא שיחק. לאחר שבעונת 2014/2015 שיחק בקולמר מהליגה השלישית, בעונת 2015/2016 שיחק בקרטיי מהליג 2.

ביולי 2016 עבר לטרואה, היורדת הטרייה לליגה השנייה, ובתום העונה הצליח להעפיל איתה חזרה לליגה הבכירה.

ביולי 2018 נרכש על ידי ניס מהליג 1 ב-5 מיליון אירו.

ב-11 באוגוסט 2020 חתם על חוזה לארבע עונות בברסט מהליג 1, ששילמה עליו 4 מיליון אירו.<ref></ref>

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סושו
קטגוריה:כדורגלני קרטיי
קטגוריה:כדורגלני טרואה
קטגוריה:כדורגלני ניס
קטגוריה:כדורגלני ברסט
קטגוריה:צרפתים שנולדו ב-1992
עיצורים חוסמים

עיצורים חוסמים (באנגלית: Obstruents, מילולית "מפריעים") הם עיצורים שבעת הגייתם, זרימת האוויר נחסמת או מופרעת במידה משמעותית, כך שבבסיס החיתוך נוצרת תהודה ("רעש") המתפרש כהגה בעל משמעות בדיבור. לדוגמה, העיצור [] שמיוצג בעברית באות דל"ת, או [] המיוצג בעברית באות סמ"ך, או [] המיוצג באות צד"י.

בניגוד לחוסמים, ניצבת קבוצת ההגאים הצוללים (סונורנטיים), אשר בהם החסימה/ההפרעה קלה הרבה יותר ולכן לא מתקיימת אותה רמת תהודה.<ref>Gussenhoven, Carlos; Haike, Jacobs. Understanding Phonology, Fourth Edition, Routledge, 2017</ref> כל החוסמים הם עיצורים, אבל הצוללים כוללים הן עיצורים הן תנועות.

== חלוקות משנה ==
העיצורים החוסמים נחלקים לשלוש קבוצות:
* סותמים (פוצצים), למשל בעברית , שבהם מתבצעת חסימה מלאה של זרימת האוויר בבסיס החיתוך, אשר לרוב משתחררת בפרץ חד;
* חוככים, למשל בעברית , שבהם מתבצעת חסימה חלקית אך משמעותית דיה ליצירת ערבול של האוויר וגרימת תהודה, וזרימת האוויר אינה נפסקת;
* ומחוככים, למשל בעברית , המתחילים בחסימה מלאה ואז משוחררים לחסימה חלקית כמו החוככים.<ref>Zsiga, Elizabeth. The Sounds of Language: An Introduction to Phonetics and Phonology. Wiley-Blackwell, 2013.</ref>

== קוליות ==

עיצורים חוסמים אטומים (בלתי קוליים) הם החוסמים הפרוטוטיפיים – אם יש בשפה עיצורים חוסמים, בוודאות יהיו חוסמים אטומים לפחות. גם חוסמים קוליים קיימים ברוב השפות. זאת בניגוד לעיצורים צוללים (סונורנטיים), שבאופן פרוטוטיפי הם קוליים, ואילו רק במעט שפות קיימים עיצורים צוללים אטומים.

== לקריאה נוספת ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פונטיקה
קטגוריה:עיצורים
רוני אוחיון

רוני אוחיון (נולדה ב-8 במרץ 1999) היא ספורטאית פאראלימפית ישראלית, מבכירות השחקניות בנבחרת ישראל בכדורשער נשים, מחזיקה בתפקיד "סנטרית" המרכזת את תיאום והתקשורת של השחקניות במגרש.

==ביוגרפיה==
אוחיון נולדה במרץ 1999 בבאר שבע עם מספר לקויות ראייה בהן: עיוורון בעין שמאל, קושי בראייה למרחק בעין ימין, ראייה באור ועוד. היא עסקה מילדותה בספורט במקצועות האתלטיקה ובהם קפיצה לגובה, קפיצה לרוחק והתעמלות קרקע ללקוי ראייה. בכיתה ד' החלה להתאמן בכדורשער במרכז לעיוור בעירה אך הקבוצה נסגרה לאחר חצי שנה ונפתחה מחדש רק כשעלתה לכיתה ח'.

בגיל 13 הצטרפה לנבחרת העתודה ובהמשך עלתה לנבחרת הבוגרת.

במאי 2014, השתתפה בתחרות הראשונה שהייתה תחרות הכנה לאליפות העולם שהתרחשה ביולי של אותה השנה.

בשנת 2016, התחרתה ב.

בשנת 2021, התחרתה ב.

מתגוררת ברמת גן.

==קישורים חיצוניים==

* [https://www.paralympic.org/roni-ohayon פירוט השתתפותה בתחרויות המשחקים הפאראלימפיים] באתר הרשמי של IPC 
* 
* 

==הערות שוליים==

קטגוריה:ספורטאיות פאראלימפיות ישראליות
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני כדורשער במשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחקני כדורשער במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחקני כדורשער במשחקים הפאראלימפיים פריז (2024)
קטגוריה:עיוורים ישראלים
קטגוריה:שחקני כדורשער ישראלים
קטגוריה:בוגרות אולפנות בני עקיבא
קטגוריה:ישראליות שנולדו ב-1999
קטגוריה:ישראלים שנולדו ב-1999
מרקוס בטינלי

מרקוס בטינלי (באנגלית: Marcus Bettinelli; נולד ב-24 במאי 1992) הוא כדורגלן אנגלי המשחק בעמדת השוער בצ'לסי.

==קריירה==
בטינלי נולד בלונדון, להצטרף לאקדמיית הנוער של פולהאם.<ref></ref> ביולי 2010 חתם על חוזהו המקצועני הראשון בקבוצה הבוגרת.

באוגוסט 2012 הושאל לדרטפורד מהנשיונל ליג.<ref></ref> ההשאלה הייתה לחודש אחד, ואז הוארכה לחודש נוסף, הוארכה עד לינואר והוארכה שוב עד לסוף מרץ 2013.<ref></ref>

באוגוסט 2013 הושאל לאקרינגטון סטנלי מהפוטבול ליג השנייה.<ref name=loan></ref> ב-2 בספטמבר הוארכה השאלתו עד לתום העונה, אך הוא שב לפולהאם ב-26 בדצמבר.<ref></ref> ב-3 בינואר 2014 שב לאקרינגטון סטנלי עד לסוף החודש.<ref></ref>

ב-10 בינואר 2014 האריך את חוזהו בפולהאם עד ליוני 2016.<ref></ref> ב-26 באוגוסט 2014 הוא ערך את הופעת הבכורה שלו במדי הקבוצה הבוגרת, כששיחק במשחק גביע הפוטבול ליג נגד ברנטפורד.<ref></ref> ארבעה ימים לאחר מכן ערך את הופעת הבכורה שלו בצ'מפיונשיפ, בתיקו 1–1 עם קארדיף סיטי.

ב-30 באוגוסט 2017 האריך את חוזהו עד ליוני 2020.<ref></ref> באוקטובר 2018 האריך את חוזהו עד ליוני 2021.<ref></ref> בפברואר 2019 נפצע בברכו ונעדר לשישה חודשים.<ref></ref>

לאחר שנע עם פולהאם בין הצ'מפיונשיפ לפרמייר ליג, ב-10 בספטמבר 2020 הושאל לעונה אחת למידלסברו מהצ'מפיונשיפ.<ref></ref>

ביולי 2021 חתם על חוזה לשנתיים בצ'לסי.<ref></ref>

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:לונדון: כדורגלנים
קטגוריה:כדורגלני פולהאם
קטגוריה:כדורגלני מידלסברו
קטגוריה:כדורגלני צ'לסי
קטגוריה:אנגלים שנולדו ב-1992
המסע האחרון (סרט)

המסע האחרון (בצרפתית: Le Dernier Voyage) הוא סרט מדע בדיוני צרפתי שכתב וביים רומן קירו ויצא לאקרנים בשנת 2020. זהו עיבוד קולנועי באורך מלא לסרט הקצר המסע האחרון של פול ו.ר. החידתי (Le dernier voyage de l'énigmatique Paul WR), משנת 2015, שכתב הבמאי. זהו סרטו העלילתי באורך מלא הראשון. הסרט הוקרן בכמה פסטיבלים בשנת 2020, כולל פסטיבל אנגולאם פרנקופון, לפני שיצא לבתי הקולנוע בצרפת ב-19 במאי 2021.

== תקציר העלילה ==
בעתיד פוסט-אפוקליפטי, כוכב אדום מוזר מנוצל יתר על המידה בשל האנרגיה שלו. ככל שמסלולו משתנה והוא פונה ישר לכדור הארץ, פול ו.ר. הוא האסטרונאוט היחיד המסוגל להרוס אותו משום שנדמה שהוא נהנה מהמאפיינים הגנטיים המאפשרים לו לחצות את שדה הכוח של הכוכב.

אף על פי כן, מסיבות שידועות רק לו הוא מסרב לקבל את המשימה הזו על עצמו ומתחבא מהשלטונות. מבוקש על ידי השלטונות, פול גם נרדף ללא הרף על ידי זר מסתורי, שניחן בכוחות טלפתיים, ששכר שכירי חרב למצוא אותו. במהלך מסעו, פול פוגש את אלמה, נערה מתבגרת בעלת אופי חזק.

פלאשבקים מראים את הטראומה של פול הקשורה לילדותו (מותה הדרמטי של אמו) ומערכת יחסים מסובכת עם אביו ואחיו אליוט.

== שחקנים ודמויות ==
* הוגו בקר – פול ו.ר.
* פול המי – אליוט ו.ר. (אחיו של פול)
* ליה אוסאדיט-לסר – אלמה
* ז'אן רנו – אנרי ו.ר. (אביו של פול)
* ברונו לוצ'ט – סיזר
* אמילי גבואה-קאהן – סימון
* פיליפ קתרין – מגיש רדיו
* ז'אן לוק קופארד

== הפקה ==
לרומן קירו לקח מספר שנים לחדד את התסריט שלו. בהשראת סרטו הקצר "The Voyage of the Paul WR" האניגמטי (2015)<ref name="secrets-tournage">[https://www.allocine.fr/film/fichefilm-286161/secrets-tournage/ Secrets de tournage] - Allociné</ref>. הבמאי הודה ש"בלייד ראנר" (בבימויו של רידלי סקוט, 1982) השפיע מאוד על יצירת הסרט.

== קישורים חיצוניים ==
* 

== הערות שוליים ==

קטגוריה:סרטי מסע
קטגוריה:סרטים פוסט-אפוקליפטיים
קטגוריה:סרטי דרמה צרפתיים
קטגוריה:סרטי מדע בדיוני מ-2020
קטגוריה:סרטי מדע בדיוני
On the Ground

"On the Ground" (בעברית: "על הקרקע") הוא שיר שהוקלט על ידי הזמרת-יוצרת הדרום קוריאנית רוזה, מתוך אלבום הסינגל הראשון שלה, -R-.<ref name=":0"></ref> השיר יצא לאור ב-12 במרץ 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך אלבום הסינגל.<ref name=":0" />

השיר הגיע למקום הראשון במצעד הבילבורד גלובל 200.<ref></ref>

== רקע וכתיבה ==
השיר נכתב על ידי איימי אלן, ג'ון בליון, יורגן אודגארד, ראול קובינה, טדי פארק ורוזה והופק על ידי ג'ון בליון, אוג'יבולטה, אודגארד, טדי ו-24.<ref></ref> "On the Ground" קבע שני שיאי גינס; "האמנ/ית הראשונ/ה שהגיע/ה למקום הראשון במצעד בילבורד העולמי כסולנ/ית וכחלק מלהקה" ו"הקליפ הנצפה ביותר ב-24 שעות של אמן קיי-פופ (סולו)".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-12 במרץ 2021 והועלה לערוץ היוטיוב הרשמי של בלאקפינק.<ref name=":1"></ref> הקליפ מתחיל בכוכב שביט שנראה מהשמיים. בהמשך, מוצגת רוזה כשהיא יושבת בחדר שינה, כאשר נברשת נופלת מהתקרה.<ref></ref> בסצנה הבאה מוצגת רוזה כשהיא עוזבת תיאטרון לבושה בבגד גוף שחור.<ref name=":1" />

נכון לאוקטובר 2023, מונה הצפיות של הקליפ עומד על למעלה מ-345 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|12 במרץ 2021
|הזרמת מוזיקה • הורדה דיגיטלית
|אינטרסקופ • YG
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלי בכורה מ-2021
קטגוריה:שירי רוזה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי איימי אלן
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת YG אנטרטיינמנט
הר בולזאיי

הר בולזאיי (באנגלית: Bullseye Mountain) הוא הר המתנשא מעל רמת פלטייר ברכס המלכה אליזבת (חלק מההרים הטראנס-אנטארקטיים), הממוקם באזור חוף שקלטון, של שטח חסות רוס, שבאנטארקטיקה.

להר צורה מעוגלת, והוא מכוסה ברובו קרח.

ההר ממוקם 7 קילומטרים צפונית-מערבת מהר רופאר.

גובהו של הר בולזאיי 2,526 מטרים מעל פני הים; הר בולזאיי הוא ההר ה-738 בגובהו באנטארקטיקה.

== היסטוריה ==
=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

שם ההר תיאורי.

השם מתאר את מעגלי השלג המצויים על צידו המערבי של ההר. באנגלית "בולזאי" משמעו מרכזו של לוח מטרה.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:2137 הר בולזאיי] באתר הסקר הגאולוגי של ארצות הברית
* [https://gazetteer.linz.govt.nz/place/10831 הר בולזאיי] באתר הגאזט הגאוגרפי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=123080 הר בולזאיי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2035&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בולזאיי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2137&fid=antgeo_104 תצלום לוויין של אזור הר בולזאיי]
* [https://www.mindat.org/feature-6630532.html הר בולזאיי] באתר mindat

== הערות שוליים ==

בולזאיי
בולזאיי
Gone (שיר של רוזה)

Gone הוא שיר שהוקלט על ידי הזמרת-יוצרת הדרום קוריאנית רוזה, מתוך אלבום הסינגל הראשון שלה, -R-.<ref name=":0"></ref> השיר יצא לאור ב-5 באפריל 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל השני מתוך אלבום הסינגל.<ref name=":0" />

השיר הגיע למקום ה-29 במצעד הבילבורד גלובל 200.<ref></ref>

== רקע וכתיבה ==
ב -30 בדצמבר 2020, בריאיון לאמצעי התקשורת הדרום קוריאני Osen, חשפה רוזה כי הצילומים לקליפ הבכורה שלה יתחילו באמצע ינואר 2021.<ref></ref> ב-25 בינואר 2021 הועלה טיזר באורך 33 שניות שכותרתו "בקרוב" לערוץ היוטיוב הרשמי של בלאקפינק ובו רוזה שרה קטע מרצועה לא ידועה.<ref></ref> בהמשך, נודע כי שמה של הרצועה הוא "Gone".<ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-4 באפריל 2021 והועלה לערוץ היוטיוב הרשמי של בלאקפינק.<ref name=":1"></ref> ב-27 במרץ 2021, הזמרת אישרה במהלך שידור חי באינסטגרם שלה כי הקליפ הרשמי "Gone" ייצא "בקרוב מאוד".<ref></ref> ב-31 במרץ הודיעה רוזה באמצעות חשבונות המדיה החברתית שלה כי הקליפ ייצא בעוד חמישה ימים.<ref></ref>

נכון לאוקטובר 2023, מונה הצפיות של הקליפ עומד על למעלה מ-272 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|5 באפריל 2021
|הזרמת מוזיקה • הורדה דיגיטלית
|אינטרסקופ • YG
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי רוזה
קטגוריה:שירים באנגלית
קטגוריה:שירים שנכתבו על ידי בריאן לי
קטגוריה:שירים שנכתבו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת YG אנטרטיינמנט
בית הכנסת ישורון (גדרה)

לוח הקבוע בכניסה לבית הכנסת
בית הכנסת המרכזי ישורון הוא בית הכנסת הראשון שנבנה בגדרה. בית הכנסת נבנה על ידי אנשי תנועת ביל"ו בשנת תרע"ו (1912).

== היסטוריה ==
בזמן עליית צעירים מאגודת ביל"ו לארץ, התיישבו חלקם בגדרה, וביוזמת הרב יחיאל מיכל פינס שעזר להם בהתיישבות בעיר, הם הקימו את בית הכנסת הראשון בגדרה. בית הכנסת היה למבנה הראשון שהוקם בגדרה.

בתחילה שימש אחד הצריפים כבית הכנסת, ורק בשנת 1912 נבנה על מקומו של הצריף, בית הכנסת המוכר כיום הממוקם בראש הגבעה ברחוב הביל"ויים<ref></ref>.

בית הכנסת הוא בעל מבנה קומתיים, בקומה התחתונה ממוקמת עזרת הגברים, ומעליה עזרת הנשים.

לאחר בנייתו שימש בית הכנסת לשימושים נוספים: התקיימו בו ישיבות ועד הקהילה, כמו כן שימש תקופה לבית ספר, ומקום כינוס באירועים ציבורים שונים. במלחמת העולם הראשונה בשנת 1917 הסתתרו יהודים בגג הבניין על מנת להתחמק משירות בצבא הטורקי. כמו כן בתקופת המנדט הבריטי, שימש מרתף הבניין כ'סליק' של כוחות ההגנה.

בהקמת המדינה, שימש המבנה כמשרדי המועצה המקומית.

במהלך השנים שופץ בית הכנסת מספר פעמים, בין השנים 1954–1961 שופץ הבניין והורחב, ומאז הוא משמש כבית הכנסת המרכזי של העיר גדרה. בשנים 2004–2006 שופץ הבניין פעם נוספת.

== קישורים חיצוניים ==

* [https://static.wixstatic.com/media/0c336d_b0c7f40bac7a46059bf54083b68cea22~mv2.jpg/v1/fill/w_566,h_871,al_c,q_90/0c336d_b0c7f40bac7a46059bf54083b68cea22~mv2.webp בית הכנסת הראשון בגדרה], בבלוג חכמת הארץ

== הערות שוליים ==

קטגוריה:גדרה: מבנים
ישורון (גדרה)
דיון לופי

דיון לופי (באנגלית: Dion Lopy; נולד ב-2 בפברואר 2002) הוא כדורגלן סנגלי המשחק בעמדת הקשר באלמריה.

==קריירה==
לופי נולד בדקר שבסנגל, ושיחק באקדמיית הנוער אוסלו שבעיר.

ב-5 באוקטובר 2020 חתם לשלוש עונות בסטאד ריימס מהליג 1.<ref></ref><ref></ref> את הופעת הבכורה שלו במדי הקבוצה הבכירה ערך ב-4 באפריל 2021, בתיקו 2–2 עם סטאד רן.

ב-5 באוגוסט 2023 חתם באלמריה לשש שנים.

===קריירת נבחרות===
לופי משחק בקביעות בנבחרת הצעירה של סנגל,<ref></ref> איתה הגיע לגמר גביע אפריקה לאומות עד גיל 20 ב-2019, ולשמינית גמר גביע העולם בכדורגל עד גיל 20 2019.<ref></ref>

ב-3 באוגוסט 2019 ערך הופעת בכורה במדי הנבחרת הבוגרת.<ref></ref>

==תארים==
;נבחרת סנגל עד גיל 20
* סגנות גביע אפריקה לאומות עד גיל 20 (1): 2019

==קישורים חיצוניים==

==הערות שוליים==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:דקר: כדורגלנים
קטגוריה:כדורגלני סטאד ריימס
קטגוריה:כדורגלני אלמריה
קטגוריה:כדורגלני נבחרת סנגל
קטגוריה:ספורטאים סנגלים בצרפת
קטגוריה:ספורטאים זרים בספרד
קטגוריה:סנגלים שנולדו ב-2002
מערכת הוכחת סיכון

מערכת הוכחת סיכון (באנגלית: Proof of stake (PoS)) היא מערכת המאפשרת למשתתפים רבים להגיע יחד להחלטה משותפת באופן מבוזר, גם אם אינם בהכרח מכירים וסומכים זה על זה, כאשר תהליך קבלת ההחלטות מתחשב בכמות האחזקות של כל משתתף בנכס מסוים, כלומר נותן משקל רב יותר לאלו שיש ברשותם כמות גדולה יותר של הנכס. בהשוואה למערכות הוכחת עבודה, מערכות הוכחת סיכון נזקקות לפחות משאבי חישוב, ולכן נחשבות יותר חסכוניות באנרגיה.
 
מטבעות מבוזרים עושים שימוש במערכות כאלו. המטבע הראשון שאימץ מערכת שכזו היה Peercoin , בשנת 2012. 
 
== תיאור ==
כדי שעסקת בלוקצ'יין תוכר, היא חייבת להתווסף לבלוקצ'יין. הוספה זו מבוצעת על ידי מאמתים, אשר ברוב הפרוטוקולים מתוגמלים על כך. על מנת שהבלוקצ'יין יישאר מאובטח, עליו להיות בעל מנגנון שמונע ממשתמש או קבוצה זדוניים להשתלט על האימות. מערכת הוכחת סיכון עושה זאת בכך שהיא דורשת מהמאמתים להחזיק כמות מסוימת של אסימוני בלוקצ'יין, דבר שמחייב תוקפים פוטנציאליים לרכוש חלק גדול מהאסימונים בבלוקצ'יין כדי להתקיף.<ref name=":0"></ref>
 
מערכת הוכחת עבודה, מנגנון קונצנזוס נפוץ נוסף, משתמשת באימות של יכולת חישובית לצורך עימות עסקאות, דבר שדורש מתוקף פוטנציאלי להשתלט על חלק גדול מכוח החישוב של רשת המאמתים.<ref name=":0" /> בשל כך דורשת שיטה זו כמויות גדולות של אנרגיה. מערכת הוכחת סיכון היא הרבה יותר חסכונית מבחינה זו.
 
בשנת 2021, אילון מאסק וביל גייטס נתפסו כמי שיכולים להזיק לבלוקצ'יינים של מערכת הוכחת עבודה כמו ביטקוין ואתריום, בשל פרסום צריכת האנרגיה העצומה שלהם. לעומתם, היעילות של מטבעות מבוססי מערכת הוכחת סיכון כמו Cardano , EOS ו-Stellar הובילה אותם להיות מכונים "מטבעות ירוקים".
 
המטבע אתריום עבר למערכת הוכחת סיכון לקראת סוף 2022.<ref></ref>
 
== הערות שוליים ==

 

קטגוריה:מטבעות מבוזרים
קטגוריה:קריפטוגרפיה
יה שמך ארוממך

יָהּ שִׁמְךָ אֲרוֹמִמְךָ הוא פיוט שחובר על ידי רבי יהודה הלוי כרשות לפני תפילת הקדיש שבין ישתבח ליוצר. באקרוסטיכון חתום שם המחבר (יהודה), וכל בית מסיים במילים מתוך הקדיש "יִשְׁתַּבַּח וְיִתְפָּאַר וְיִתְרוֹמַם וְיִתְנַשֵּׂא". ככל הנראה, במקור לא נועד הפיוט למועד מסוים, ונכתב כרשות לקדיש סתם. בנוסח איטליה הוא משמש כרשות לקדיש ביום הראשון של פסח. בנוסח הספרדים לענפיו נקלט הפיוט בתפילות ראש השנה (ברובן בתפילת שחרית של היום השני), בחלקן בתפקידו המקורי כרשות לקדיש (למשל בנוסח פרובנס), ובחלקן הוא עבר לשמש אופן (למשל במנהג אלג'יר). כיום, מרבית הקהילות הספרדיות אינן אומרות את הפיוט במקומו המקורי אלא אחרי חזרת הש"ץ. לפיוט לחנים מסורתיים רבים. 

==תוכן הפיוט==
הפיוט עוסק בהתבוננות בגדלות הבורא, בטבע ובגרמי השמים. ההתפעלות מהטבע מביאה את האדם לבירור מקומו ותפקידו מול הבורא - "אַשְׁרֵי אִישׁ אֲשֶׁר יָחִישׁ לְהַזְכִּיר עֹז גְּבוּרוֹתָיו".
דרך ההתבוננות על מעשי הבורא שאליה קורא רבי יהודה הלוי מתייחדת בכך שהיא אינה מתיימרת להשיג את המכוסה מהאדם "הֶאֱזַנְתִּי וְהֶאֱמַנְתִּי לֹא אֶשְׁאַל וְלֹא אֲנַסֶּה", "חֲקוֹר פָּעֳלוֹ אַךְ גָּדְלוֹ
תָּשִׂימָה נֶגְדֶּךָ, אַל תִּדְרֹשׁ בְּסוֹף וּבְרֹאשׁ בַּמֻּפְלֶא וּבַמְּכֻסֶּה".

בדרך דומה כותב ריה"ל בספר הכוזרי שעדיפה הימנעות ממחקר על דבר טעמי המצוות, ואם נזקק האדם למחקר כזה עליו להיזהר במקורותיו ובתכניו: 

==קישורים חיצוניים==
* [https://www.nli.org.il/he/piyut/Piyut1song_010041100000005171/NLI יה שמך ארוממך האתר הפיוט והתפילה] 
* [https://dbs.anumuseum.org.il/skn/he/c6/e150091/מוסיקה/יה_שמך_ארוממך יה שמך ארוממך], במסורת יהודי דנציג, באתר בית התפוצות
* הרב מאיר מאזוז, [https://www.ykr.org.il/video/4653/ ביאור הפיוט – ’יה שמך ארוממך'], באתר ישיבת כסא רחמים

==הערות שוליים==

קטגוריה:שירי יהודה הלוי
קטגוריה:שירי המאה ה-12
קטגוריה:פיוטי ראש השנה
קטגוריה:יצירות עם אקרוסטיכון
קטגוריה:חלקי יוצרות
הנאהבים (קלף טארוט)

קלף הנאהבים, [[1909]]
הנאהבים שנקרא גם בשמות: "פרשת דרכים", "החתונה" או "המאוהב", הוא קלף מספר 6 בארקנה הגדולה של קלפי הטארוט.

הקלף מזוהה עם מזל תאומים, ובחלק מהחפיסות אף נקרא "התאומים". כמו כן, מזוהה הקלף עם אלמנט האוויר.

== משמעות הקלף ==
הקלף מייצג זוג אוהבים, מערכת יחסים הרמונית המבוססת על אהבה וזוגיות טובה. אך ישנו היבט נוסף לקלף והוא דילמה, צומת דרכים, הצורך בקיומה של בחירה.

ארתור אדוארד וייט גרס כי קלף הנאהבים מייצג משיכה, אהבה, יופי, והתגברות על מכשולים.

המשמעות הרווחת ביותר של קלף הנאהבים היא עניין הבחירה בין אפשרויות. בקלפים שצוירו לפני הקלף של ריידר, מופיע לרוב גבר בין שתי נשים ומעליהם קופידון אשר מחכה לראות באיזו מהן הוא יבחר כדי לשלוח אליה חץ. הסיפור המיתולוגי מאחורי הקלף הוא על הרקולס, שהגיע לצומת דרכים והיה צריך לבחור באיזו מהן ללכת. באחת חיכתה לו אישה צעירה, יפה וחושנית שהבטיחה לו את שלל תענוגות החיים, ובשנייה אישה חכמה ומנוסה שהבטיחה לו חיים של הצלחה. מאז נחשב הקלף הזה לקלף של בחירה – קבלת החלטה קשה בצומת דרכים.

בקלף של ריידר, לעומת זאת, מצוירים אדם וחווה בגן עדן, כשמעליהם אלוהים המשגיח עליהם. גם כאן הם צריכים לבחור בין להיכנע לפיתוי ולאכול מהפרי האסור על העץ שמאחורי חווה, או לציית לציווי האלוהי ולהישאר בגן העדן שלהם.

בקלף של השחר המוזהב מופיע הסיפור של פרסאוס ואנדרומדה.

==קישורים חיצוניים==

== הערות שוליים ==

קטגוריה:קלפי טארוט
המרכבה (קלף טארוט)

קלף המרכבה משנת 1909
המרכבה הוא הקלף השביעי בארקנה הגדולה של קלפי הטארוט.
ברוב החבילות מתואר רכב צעיר עם שרביט, נשק ולעיתים גם מושכות הנוהג במרכבה שרתומה לרוב בזוג סוסים או ספינקסים שכל אחד מהם בעל מין וצבע שונה. 

== משמעות הקלף ==
הקלף מסמל קושי והתנגדות חיצוניים, כוחות מנוגדים שהאדם נתקל בהם ועוצרים את התקדמותו. קלף זה הוא קלף של התגברות על מכשולים וגיוס הכוחות המניעים בחייו של האדם על מנת להמשיך ולהתקדם. הקלף מצביע לרוב
על תוצאה חיובית, אך כזאת שתושג במאמץ ניכר.

יש הגורסים כי קלף המרכבה מייצג שלב במסע הרוחני בו האדם משיג מטרות, בעוד אחרים טוענים כי השיעור שקלף המרכבה בא ללמד הוא שאם האדם לא ינקוט פעולה וילחם על מה שחשוב ויקר לו, הוא יאבד אותו.

על פי ארתור אדוארד וייט, קלף המרכבה מסמל בין היתר השגחה עליונה, מלחמה ונקמה.

==קישורים חיצוניים==

== הערות שוליים ==

קטגוריה:קלפי טארוט
ארגובית

אַרְגוֹבִּית (או אַרְגוֹבַּה; בארגובית ובאמהרית: አርጎብኛ "אַרְגוֹבִּנְיַה") היא שפה אתיו-שמיות בסכנת הכחדה, בענף השמי הדרומי במשפחה השמית, המדוברת באתיופיה באזור מצפון-מזרח לאדיס אבבה בפי בני העם ארגובה. חוקרים מסווגים את הארגובית בקבוצת-משנה של השפות האתיו-שמיות הדרומיות, יחד עם אמהרית הקרובה אליה ביותר ולצד שפות גוראגה.

כבר באמצע שנות ה-60 של המאה ה-20, אדוארד אולנדורף ציין כי ארגובית "נעלמת במהירות לטובת אמהרית, ורק כמה מאות קשישים עדיין מסוגלים לדבר אותה".<ref>Ullendorff, Edward, (1965) The Ethiopians: An Introduction to Country and People, second edition (London: Oxford University Press), pp. 131f. .</ref> כיום, בני ארגובה רבים במדינת הררי עוברים לדבר בשפת אורומו.<ref>Kifleyesus, Abbebe. 2006. The Argobba of Ethiopia are not the Language They Speak. Aethiopica: International Journal of Ethiopian Studies 9:7-22.</ref>

== ניבים ==

השפה מדוברת במספר כיסים גאוגרפיים, ויש לה לפחות ארבעה ניבים אזוריים: בעיר הרר (נכחד), בעיר אַלִיוּ אַמְבַּה, בעיר שֵװַה רוֹבִּיט רובית ובכפר שוֹנְכֵּה.

== לקריאה נוספת ==

==הערות שוליים==

קטגוריה:אתיופיה: שפות
קטגוריה:שפות אתיו-שמיות
אנה אנקה (ציירת)

אנה אנקה (בדנית: Anna Ancher; 18 באוגוסט 1859 – 15 באפריל 1935) הייתה אמנית דנית המזוהה עם ציירי סקיין, מושבת אמנים בנקודה הצפונית של יוטלנד, דנמרק. היא נחשבת לאחת מגדולי האמנים הוויזואליים של דנמרק.

== ביוגרפיה ==
אנה קירסטין ברונדום נולדה בסקגן, דנמרק, בתם של אן הדוויג מולר (1826–1916) ואריק אנדרסן ברונדום (1820–1890). היא הייתה היחידה מבין ציירי סקגן שנולדה וגדלה בסקגן, שם היה לאביה מלון בשם ברונדמס. הכישרון האמנותי של אנה אנקה התגלה כבר בגיל צעיר והיא הכירה את האמנות הציור באמצעות האמנים הרבים שהתיישבו לצייר בסקגן, בצפון יוטלנד.

בזמן שלמדה שלוש שנים ציור במכללת הציור של וילהלם קיהן בקופנהגן, פיתחה סגנון משלה והייתה חלוצה בהתבוננות ביחסי הגומלין של צבעים שונים באור הטבעי. היא גם למדה ציור בפריז יחד עם ציירת סקיין נוספת מארי טריפק, שתחתן עם פדר סוורין קרוייר.

בשנת 1880 נישאה לצייר מיקל אנקר, אותו הכירה בסקגן. נולד להם ילד אחד, הבת הלגה אנקה. למרות הלחץ מצד החברה שנשים נשואות צריכות להתמסר לחובות הבית, היא המשיכה לצייר לאחר הנישואין.

=== קריירה ===
אנה אנקה נחשבה לאחת האומנויות הדניות הגדולות מתוקף יכולותיה כציירת דמויות. אמנותה מצאה את ביטויה בפריצת הדרך המודרנית של האמנות הנורדית לעבר תיאור אמיתי יותר של המציאות.
אנה אנקה, 1912
אנקה העדיפה לצייר פנים ונושאים פשוטים מחיי היומיום של אנשי סקגן, במיוחד דייגים, נשים וילדים. היא הייתה עסוקה מאוד בחקר אור וצבע. היא גם יצרה יצירות מורכבות יותר. עבודותיה של אנה אנקה ייצגו לעיתים קרובות את האמנות דנית בארצות אחרות. היא ידועה ביצירותיה תיאור אנשים ממושבת האמנות של סקגן, כולל אישה עיוורת.

אנה אנקה זכתה לשבחים על ציורה בו היא מתארת אשה בלונדינית ארוכת שיער וערומה בצד אחד של היצירה, צלב לוויה באמצע ואישה אדוקה מבוגרת עטופה בלבוש שחור. ההקשר הדתי של הציור יכול להיות קשור לחינוך הדתי של אנקה עצמה. הצגתה את העירום הנשי ייחודי לאותה תקופה, בהתחשב בכך שאישה זו אינה מוצגת מינית באופן גלוי, ונוצרה אך ורק כאובייקט למשוך מבט גברי, כפי שהיה אופייני בקרב ציורי עירום נשי. אליס פרייס טוענת כי ציור זה משקף את עמדתה של אנקה כאשה מאמינה החיה באורח החיים הבוהמייני המסורתי של אמנים. הציור מעיד לדעת פרייס על הקונפליקט הפנימי המתמשך של האמנית.

היא הציגה את עבודותיה בארמון לאמנויות יפות בתערוכת הקולומביאנית העולמית של 1893 בשיקגו, אילינוי. היא זכתה במדליה בשנים 1913<ref></ref> ו-1924.

אנקה נכללה בתערוכת 2018, "נשים בפריז "1850–1900."

== מורשת ==
הבית של אן ומיקל אנקר נרכש בשנת 1884. בשנת 1913 נוסף לנכס סטודיו גדול. בהווה זה חלק ממה שמוצג בפומבי כמוזיאון המוקדש לאנה ולמייקל אנקה. עם מותה בשנת 1964, בתם, הלגה אנקה, עזבה את הבית ואת כל תוכנו לידי קרן. בית המגורים לשעבר שוחזר ונפתח כמוזיאון ואטרקציית מבקרים.

הריהוט והציורים המקוריים שיצרו האמנים מוצגים בבית ובסטודיו המשוחזרים. תערוכות אמנות נערכות בבית סקסילד (Saxilds Gaard), בניין נוסף על הנכס. הוא מלא בתצוגות של ציורים של בני הזוג, כמו גם על ידי ציירים רבים אחרים של סקגן שהרכיבו את מעגל החברים שלהם.

== גלריה ==
<gallery mode="packed" heights="180">
קובץ:Syende fiskerpige.jpeg
קובץ:Anna Ancher3.jpg
קובץ:Anna Ancher - Harvesters - Google Art Project.jpg
קובץ:Anna Ancher-Interior With The Painter's Daughter Helga Sewing.jpg
</gallery>

== קישורים חיצוניים ==

== הערות שוליים ==

קטגוריה:ציירות דניות
קטגוריה:ציירים דנים
קטגוריה:ילידות 1859
קטגוריה:ילידי 1859
קטגוריה:נפטרות ב-1935
קטגוריה:נפטרים ב-1935
ג'ובאני דלה רוביה

ג'ובאני דלה רוביה (באיטלקית: Giovanni della Robbia; 1469, פירנצה – 1529, פירנצה) היה פסל רנסאנס איטלקי שעבד עם חומר קרמי.

הוא בנו של אנדראה דלה רוביה, אחיו הבוגר של ג'ירולמו דלה רוביה ובן אחיינו של לוקה דלה רוביה.

ג'ובאני עבד שנים רבות כעוזר של אביו וירש את בית המלאכה שלו.

==גלריה==
<gallery>
Saint Sebastian Della Robbia Louvre InvML96.jpg| סבסטיאן הקדוש במוזיאון הלובר
Santi apostoli, firenze, interno, tabernacolo di Giovanni della Robbia 02.JPG|טברנקל בכנסיית שנים עשר השליחים בפירנצה
</gallery>

==קישורים חיצוניים==

* 

קטגוריה:פירנצה: אישים
קטגוריה:פסלים מתקופת הרנסאנס
קטגוריה:אמני קרמיקה
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ילידי 1469
קטגוריה:נפטרים ב-1529
אור החיים (חנות ספרים)

רשת אור החיים היא רשת חנויות ספרים ישראלית, המוכרת בעיקר ספרי קודש ומוצרי יודאיקה.

הרשת התחילה כחנות שהוקמה עי ישראלזון ברחוב אור החיים בבני ברק
הרשת הוקמה בשנת 2007 על ידי יעקב ביבלה. נכון לשנת 2023 לרשת יש 24 סניפים בישראל, בעיקר בריכוזי אוכלסייה חרדיים ועוד סניפים רבים בארצות הברית ובאירופה, והסניף הראשי, הנקרא "MANNY'S ", ממוקם ברחוב חבקוק בשכונת מאה שערים בירושלים.

בסניפי החברה נמכרים בו ספרים גם ביידיש, אנגלית, צרפתית, רוסית, ספרדית, פורטוגזית וטורקית.
ברשת קיימים כ-70,000 כותרים למכירה, כאשר בכל סניף יש בין 7,000 ל-12,000 כותרים, ובסניף הראשי יש כ-50,000 כותרים.

לרשת ספרי אור החיים יש אתר ובו למעלה מ 36,000 כותרים מספר שמדרג אותה כמספר אחת מבין כל האתרים לממכר ספרי קודש בארץ ובעולם 

בשנת תשע"ו הוסיפה חברת אור החיים לסלוגן הפרסומי שלה דמות בשם "ספרא", תחת הכותרת "ספרא אמר, ספרא יודע". את השקת הדמות בצעה החברה לאחר קמפיין ממושך שכותרתו "העולם מתחלק לשניים", והחברה משתמשת בדמות עד היום בפרסומיה ובמודעותיה.

בשנת תשפ"ב (2021) קנתה ההוצאה את יריד החסידות של צמאה בבנייני האומה וקיימה אותו בבנייני האומה, באתר האינטרנט שלה ובחנויות הרשת.
== קישורים חיצוניים ==
* 
* 

==הערות שוליים==

קטגוריה:חנויות ספרים בישראל
קטגוריה:רשתות שיווק בישראל
קטגוריה:ישראל: חברות שהוקמו ב-2007